Lille Skottholmen

Lille Skottholmen er en holme på 2,5 mål i Galtesund, innerst mot Arendal,Lille Skottholmen på Norgeskart.no fra Statens kartverk med grunnummer 205 og bruksnummer 192.

Navnet kommer fra at det ble lagret tømmer til Skottland på holmen. Den hadde fra 1885 et lite innseilingsfyr innebygget i en karnapp i det sørvestre hjørnet på boligen til fyrvokteren. I 1904 ble det bygget en egen fyrlykt. Boligen ble flyttet til fastlandet i 1925, mens fyrlykta ble erstattet av en rundtlysende lanterne i 1956. Denne står på et jernstativ på grunnmuren til den tidligere fyrlykta. Holmen er uregulert og er definert i arealkategorien næringsformål. En reguleringsplan er under bearbeidelse. Det er lagt inn vann og kloakk via det offentlige vann- og avløpsnettet. 

Det har vært drevet diverse virksomhet relatert til sjøfart på holmen, blant annet et båtverksted. Holmen har også flere brygger. Holmen brukes pr. 2010 av Norsk Solingklubb og verkstedet brukes til vedlikehold og utrusting av soling seilbåter, og i forbindelse med regattaer.

Lille Skottholmen ble solgt i 2005 for nesten 4 millioner kroner. 

 Referanser 

Kategori:Øyer i Arendal